Document ID: /roh_data/filtered/fineweb-2-filterrobots_roh.jsonl.gz/42023

En media dovra il Svizzer e la Svizra passa 140 liters aua mintga di. «Cun chattar uschè spert sco pussaivel las rusnas en las lingias d'aua po ina vischnanca spargnar bler raps», di André Willi, spezialist per chattar las foras. En la vischnanca da Vaz ed en passa 10 autras vischnancas Grischunas ha el installà in sistem da controlla, ch'alarmescha il funtaner uschè spert ch’i dat valurs divergentas a la norma. Avant che l'aua sprizza or dal terren u sfundra senza ch'insatgi percorscha sa vegnir reparada la lingia d'aua.